

**ประกาศองค์การบริหารส่วนตำบลสองแพรก**

**เรื่อง เจตนารมณ์ตามนโยบายการป้องกันการทุจริต องค์การบริหารส่วนตำบลสองแพรก**

**\*\*\*\*\*\*\*\*\***

คณะผู้บริหาร พนักงานส่วนตำบล พนักงานจ้างและลูกจ้าง องค์การบริหารส่วนตำบลสองแพรก มีเจตนารมณ์ร่วมกันที่จะสร้างองค์กรแห่งความใสสะอาด โดยการให้บริการด้านความโปร่งใส เพื่อความเป็นธรรมต่อประชาชนผู้รับบริการ และพัฒนาคุณภาพชีวิตของประชาชนในเขตพื้นที่ตำบลสองแพรก

ดังนั้น เพื่อให้บรรลุเจตนารมณ์ดังกล่าว องค์การบริหารส่วนตำบลสองแพรก จะดำเนินการดังนี้

1.บริหารและปฏิบัติงานด้วยหลักธรรมาภิบาล โดยมุ่งตอบสนองความต้องการของประชาชนด้วยความถูกต้องและเป็นธรรม

2.ปลูกฝังค่านิยมทัศนคติให้บุคลากรได้มีความรู้ความสามารถ ยึดหลักคุณธรรมจริยธรรม และน้อมนำปรัชญาเศรษฐกิจพอเพียงมาใช้ในการปฏิบัติงานและการดำรงชีวิต


3.ส่งเสริมให้องค์กรประชาชนได้เข้ามามีส่วนร่วม บทบาทการรับรู้ข้อมูลข่าวสารในการดำเนินกิจการทุกรูปแบบ

4.ยกย่องส่งเสริม “คนดี ศรีตำบล”

5.มุ่งต่อต้านและเฝ้าระวังการทุจริตคอรัปชั่นทุกรูปแบบ โดยมีการเฝ้าระวังอย่างรัดกุมและใช้มาตรการการลงโทษขั้นสูงสุดกับผู้ทุจริตคอรัปชั่นและผู้ที่เกี่ยวข้อง

จึงประกาศมาเพื่อทราบโดยทั่วกัน

ประกาศ ณ วันที่ 6 มิถุนายน 2557



(นายสำเริง อุณห์ไวทยะ)

นายกองค์การบริหารส่วนตำบลสองแพรก